Videosilla teel toimuvatest riigikogu komisjoni istungitest sai eriolukorras uus normaalsus. Samas ei pääsenud riigikogulased eriolukorra ajal suurde saali kogunemisest: see oli ainus viis eelnõude üle hääletada ja seadusi vastu võtta.
Riigikogu loob 300 000 euro eest kaugtöörakendust
Et edaspidi oleks võimalik ka riigikogu täiskogu istungeid kaugtöö vormis korraldada, muutis riigikogu 20. mail 89 liikme toetushäälega kodu- ja töökorra seadust nii, et virtuaalne hääletuspult jõuaks iga parlamendiliikme koju. Eile kuulutas president Kersti Kaljulaid seaduse välja. Kaugtöörakendus läheb maksma 300 000 eurot.